Kazarmu iela (Rīga)
Šis raksts ir par ielu Rīgā. Par citām jēdziena Kazarmu iela nozīmēm skatīt nozīmju atdalīšanas lapu. Kazarmu iela ir iela Rīgā, Vidzemes priekšpilsētā, Brasā. Tā sākas krustojumā ar Hospitāļu ielu un beidzas krustojumā ar Kluso ielu. Gandrīz visā garumā iela klāta ar bruģa segumu (posms starp Miera un Kluso ielu asfaltēts); tās kopējais garums ir 306 metri. Kazarmu iela pirmo reizi Rīgas ielu sarakstos minēta 1864. gadā ar tagadējo nosaukumu, kas laika gaitā nav mainījies.